Veikkauksen monopoliasemaa on selitetty sillä, että monopoliasema pyrkii ehkäisemään uhkapelaamisesta koituvia negatiivisia seurauksia, kuten peliriippuvuutta tai suuria taloudellisia menetyksiä. Lisäksi monopoliasemalla pyritään pitämään kaikki rahapeleistä syntyneet tuotot Suomessa. Tuotot ohjataan tälläkin hetkellä suomalaisen yhteiskunnan hyvinvointiin ja sillä tuetaan muun muassa tärkeää nuorisotyötä sekä kotimaista urheilua ja liikkumista.